CELEX: 32021D1965
Language: hu
Date: 2021-11-11 00:00:00
Title: A Tanács (KKBP) 2021/1965 határozata (2021. november 11.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról

2021.11.12.   
               
               
                  HU
               
               
                  Az Európai Unió Hivatalos Lapja
               
               
                  L 400/148
               
            
         A TANÁCS (KKBP) 2021/1965 HATÁROZATA
         (2021. november 11.)
         a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. november 13-án elfogadta a venezuelai helyzetre tekintettel hozott korlátozó intézkedésekről szóló (KKBP) 2017/2074 határozatot (1).
                  
               
                     (2)
                  
                  
                     Tekintettel a Venezuelában fennálló politikai, gazdasági, társadalmi és humanitárius válságra, valamint a demokráciát, a jogállamiságot és az emberi jogok tiszteletben tartását aláásó, újra és újra elkövetett cselekményekre, a Tanács 2020. november 12-én elfogadta a (KKBP) 2020/1700 határozatot (2), amellyel 2021. november 14-ig megújította a hatályban lévő korlátozó intézkedéseket, beleértve valamennyi jegyzékbe vételt is.
                  
               
                     (3)
                  
                  
                     A Tanács – a Venezuelában továbbra is fennálló súlyos helyzetre tekintettel – 2021. február 22-én elfogadta a (KKBP) 2021/276 határozatot (3), amellyel 19 személyt jegyzékbe vett.
                  
               
                     (4)
                  
                  
                     A Tanács a (KKBP) 2017/2074 határozat 13. cikkével összhangban felülvizsgálta a hatályban lévő korlátozó intézkedéseket. A felülvizsgálat alapján a korlátozó intézkedéseket – ideértve a jegyzékbe vételeket is – 2022. november 14-ig meg kell újítani, valamint naprakésszé kell tenni az indokolást 26 személy esetében.
                  
               
                     (5)
                  
                  
                     Ezen intézkedések nem érintik a normál népességet, és visszafordíthatók a demokráciának, a jogállamiságnak és az emberi jogok tiszteletben tartásának helyreállítása irányában Venezuelában tett haladás fényében.
                  
               
                     (6)
                  
                  
                     A (KKBP) 2017/2074 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/2074 határozat a következőképpen módosul:
            
                        1.
                     
                     
                        A 13. cikk első bekezdésének helyébe a következő szöveg lép:
                        „Ezt a határozatot 2022. november 14-ig kell alkalmazni.”
                     
                  
                        2.
                     
                     
                        Az I. melléklet e határozat mellékletének megfelelően módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napját követő napon lép hatályba.
         
         
            Kelt Brüsszelben, 2021. november 11-én.
            
               
                  a Tanács részéről
               
               
                  az elnök
               
               Z. POČIVALŠEK
            
         
         
            (1)  A Tanács (KKBP) 2017/2074 határozata (2017. november 13.) a venezuelai helyzetre tekintettel hozott korlátozó intézkedésekről (HL L 295., 2017.11.14., 60. o.).
         
            (2)  A Tanács (KKBP) 2020/1700 határozata (2020. november 12.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról (HL L 381., 2020.11.13., 24. o.).
         
            (3)  A Tanács (KKBP) 2021/276 határozata (2021. február 22.) a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról (HL L 60I., 2021.2.22., 9. o.).
      
      
         
            MELLÉKLET
            A (KKBP) 2017/2074 határozat I. mellékletében az 1., a 4., a 7., a 10., a 12., a 18., a 20., a 25., a 27., a 28., a 29., a 34., a 35., a 36., a 37., a 41., a 42., a 43., a 44., a 45., a 46., a 47., a 48., az 51., az 53. és az 55. bejegyzés helyébe az alábbi bejegyzések lépnek:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel dátuma
                        
                     
                           „1.
                        
                        
                           Néstor Luis REVEROL TORRES
                        
                        
                           Születési idő: 1964. október 28.
                           Neme: férfi
                        
                        
                           2020 októbere óta az elektromos energiáért felelős miniszter, 2019 áprilisa óta pedig az építési beruházásokért és a közszolgáltatásokért felelős alelnök és a nemzeti elektromos művek ügyvezető titkára. 2016-tól 2020 októberéig belügyminiszter, igazságügyi és a békéért felelős miniszter volt. 2020 augusztusa óta a bolivári nemzeti gárda rangidős vezérezredese. Felelős az irányítása alatt álló biztonsági erők által elkövetett súlyos emberi jogi jogsértésekért, beleértve a (politikai) foglyok kínzását, valamint a venezuelai demokratikus ellenzék elnyomásáért, beleértve a politikai tüntetések betiltását és elnyomását.
                        
                        
                           2018.1.22.
                        
                     
                           4.
                        
                        
                           Antonio José BENAVIDES TORRES
                        
                        
                           Születési idő: 1961. június 13.
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja. 2018 januárjáig a fővárosi körzet (Distrito Capital) kormányzója. 2017. június 21-ig a bolivári nemzeti gárda (Bolivarian National Guard) főparancsnoka. Részt vesz a venezuelai civil társadalom és demokratikus ellenzék elnyomásában, továbbá felelős a parancsoksága alatt álló bolivári nemzeti gárda tagjai által elkövetett súlyos emberi jogi jogsértésekért. A bolivári nemzeti gárda főparancsnokaként tett lépései és intézkedései aláásták a jogállamiságot Venezuelában; idetartozik az, hogy a bolivári nemzeti gárda átvette a vezetést a rendfenntartásban a polgári tüntetéseken, és nyilvánosan síkra szállt amellett, hogy a katonai bíróságok rendelkezzenek joghatósággal a polgári lakosság felett.
                        
                        
                           2018.1.22.
                        
                     
                           7.
                        
                        
                           Diosdado CABELLO RONDÓN
                        
                        
                           Születési idő: 1963. április 15.
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja, az alkotmányozó nemzetgyűlés (Constituent Assembly) korábbi elnöke és a venezuelai Egyesült Szocialista Párt (United Socialist Party of Venezuela, PSUV) első alelnöke. Részt vesz a venezuelai demokrácia és jogállamiság aláásásában, többek között azzal, hogy a médiát a politikai ellenzék, egyéb média és a civil társadalom elleni nyilvános támadásokra és fenyegetésekre használja fel.
                        
                        
                           2018.1.22.
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Születési idő: 1962. július 19.
                           Neme: férfi
                        
                        
                           2021 januárja óta a nem demokratikus módon megválasztott nemzetgyűlés (National Assembly) védelmi és biztonsági bizottságának (Defence and Security Committee) elnöke. A fegyveres erők főparancsnokának volt vezérkari főnöke (2019 júliusától 2020 szeptemberéig). A venezuelai bolivári nemzeti hadsereg (Venezuelan Bolivarian National Army) korábbi főparancsnoka (Commander in Chief) (2019 júliusáig). A venezuelai bolivári nemzeti hadsereg korábbi főparancsnoka (General Commander) és a venezuelai központi övezet átfogó védelmi régiójának (REDI Central) korábbi parancsnoka. Felelős a venezuelai bolivári nemzeti hadsereg korábbi főparancsnokaként az irányítása alatt álló erők által elkövetett súlyos emberi jogi jogsértésekért, többek között túlzott erőszak alkalmazásáért és a fogvatartottakkal szembeni rossz bánásmódért. Fellépett a demokratikus ellenzékkel szemben és támogatta, hogy katonai bíróságok járjanak el polgári tüntetők ügyében.
                        
                        
                           2018.6.25.
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Születési idő: 1969. május 18.
                           Neme: nő
                        
                        
                           A Venezuelai Köztársaság alelnöke, gazdasági, pénzügyi és kereskedelmi miniszter. A törvénytelen alkotmányozó gyűlés (Constituent Assembly) korábbi elnöke és a törvénytelen alkotmányozó nemzetgyűlésért (National Constituent Assembly) felelős elnöki bizottság (Presidential Commission) korábbi tagja. Az elnöki bizottságban, majd később a törvénytelen alkotmányozó gyűlés elnökeként végzett tevékenységeivel aláásta a venezuelai demokráciát és a jogállamiságot, többek között elvonta a nemzetgyűlés (National Assembly) hatáskörét és ezt arra használta, hogy fellépjen az ellenzékkel szemben és megakadályozza, hogy az ellenzék részt vehessen a politikai folyamatban.
                        
                        
                           2018.6.25.
                        
                     
                           18.
                        
                        
                           Xavier Antonio MORENO REYES
                        
                        
                           Neme: férfi
                        
                        
                           2009-től 2020 júniusáig az Országos Választási Tanács (National Electoral Council, CNE) főtitkára. Ebben a tisztségében Moreno Reyes támogatta, legitimizálta és hitelessé tette az Országos Választási Tanács határozatait; főtitkárként szerepet játszik a testület programjának kialakításában, illetve a határozatok hivatalossá tételében. Moreno Reyes megtartotta az Országos Választási Tanácsban betöltött főtitkári posztját, miközben a demokráciát súlyosan aláásták, és sérült az Országos Választási Tanácsnak a választási folyamatban betöltött független szerepe. Ezért felelős a venezuelai demokrácia aláásásáért, többek között a törvénytelen alkotmányozó nemzetgyűlés felállításának elősegítéséért és a választási folyamat manipulálásáért.
                        
                        
                           2018.6.25.
                        
                     
                           20.
                        
                        
                           Rafael Ramón BLANCO MARRERO
                        
                        
                           Születési idő: 1968. február 28.
                           Személyazonosító igazolvány száma: V-6250588
                           Neme: férfi
                        
                        
                           2019. július 5. óta a venezuelai bolivári nemzeti hadsereg (Venezuelan Bolivarian National Army) hadosztályának tábornoka. A katonai kémelhárítási főigazgatóság (Dirección General de Contrainteligencia Militar, DGCIM) korábbi igazgatóhelyettese. Súlyos emberi jogi jogsértésekért – többek között kínzásért, túlzott erőszak alkalmazásáért és a DGCIM létesítményeiben fogvatartottakkal szembeni rossz bánásmódért – felelős, amelyet az irányítása alatt álló DGCIM-tisztviselők követtek el. Kapcsolatba hozható Acosta kapitány halálával.
                        
                        
                           2019.9.27.
                        
                     
                           25.
                        
                        
                           Hannover Esteban GUERRERO MIJARES
                        
                        
                           Születési idő: 1971. január 14.
                           Neme: férfi
                        
                        
                           2020 augusztusa óta a katonai rendőrség (Military Police) 35. brigádjának parancsnokhelyettese és állományának parancsnoka. Legalább 2019 áprilisától 2019 augusztusáig a katonai kémelhárítási főigazgatóság (Dirección General de Contrainteligencia Militar, DGCIM) nyomozati osztályának vezetője. A nyomozati osztály vezetőjeként felügyelete alá tartozott a boleitai DGCIM-létesítmény. Súlyos emberi jogi jogsértésekért, többek között kínzásért, túlzott erőszak alkalmazásáért és fogvatartottak bántalmazásáért felelős, amelyet ő maga és az irányítása alatt álló tisztviselők követtek el, különösen Boleitában. Kapcsolatba hozható Acosta kapitány halálával.
                        
                        
                           2019.9.27.
                        
                     
                           27.
                        
                        
                           Gladys DEL VALLE REQUENA
                        
                        
                           Születési idő: 1952. november 9.
                           Születési hely: Puerto Santo, Sucre, Venezuela
                           Személyazonosító igazolvány száma: V-4114842
                           Neme: nő
                        
                        
                           A nem demokratikus módon megválasztott nemzetgyűlés (National Assembly) tagja, valamint az el nem ismert alkotmányozó nemzetgyűlés (National Constituent Assembly, ANC) korábbi tagja és második alelnöke. Az el nem ismert alkotmányozó nemzetgyűlésben vezető szerepet betöltve hozzájárult a demokrácia és a jogállamiság venezuelai aláásásához, többek között azáltal, hogy aláírta azt a rendeletet, amely a venezuelai nemzetgyűlés (National Assembly of Venezuela) elnökét, Juan Guaidót megfosztotta parlamenti képviselői mentelmi jogától.
                        
                        
                           2020.6.29.
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Születési idő: 1963. június 18.
                           Születési hely: Caracas, Distrito Capital, Venezuela
                           Személyazonosító igazolvány száma: V-6432672
                           Neme: nő
                        
                        
                           A nem demokratikus módon megválasztott nemzetgyűlés (National Assembly) tagja, valamint az el nem ismert alkotmányozó nemzetgyűlés (National Constituent Assembly, ANC) korábbi első alelnöke. Az el nem ismert alkotmányozó nemzetgyűlésben vezető szerepet betöltve hozzájárult a demokrácia és a jogállamiság venezuelai aláásásához, többek között azáltal, hogy aláírta azt a rendeletet, amely a venezuelai nemzetgyűlés (National Assembly of Venezuela) elnökét, Juan Guaidót megfosztotta parlamenti képviselői mentelmi jogától.
                        
                        
                           2020.6.29.
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Születési idő: 1963. augusztus 4.
                           Születési hely: Caracas, Distrito Capital, Venezuela
                           Személyazonosító igazolvány száma: V-7659695
                           Neme: férfi
                        
                        
                           2018. október 23. óta főszámvevő, valamint az el nem ismert alkotmányozó nemzetgyűlés (National Constituent Assembly, ANC) korábbi első és második alelnöke. Intézkedéseivel hozzájárult a demokrácia és a jogállamiság venezuelai aláásásához, többek között azáltal, hogy 15 évre eltiltotta az ellenzék tagjait a közhivatali tisztségek betöltésétől, valamint vezette az el nem ismert alkotmányozó nemzetgyűlést, aláírta a „gyűlölet elleni törvényt”, megindokolta egy törvényesen megválasztott ellenzéki kormányzó eltávolítását, és megtiltotta, hogy Juan Guaidó bármiféle közhivatalért indulhasson.
                        
                        
                           2020.6.29.
                        
                     
                           34.
                        
                        
                           Luis Eduardo PARRA RIVERO
                        
                        
                           Születési idő: 1978. július 7.
                           Személyazonosító igazolvány száma: V-14211633
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja. A 2015-ben megválasztott nemzetgyűlés tagjaként 2020. január 5-én megrendezte nemzetgyűlés elnökévé választását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség megakadályozta több parlamenti képviselőnek a nemzetgyűlés helyiségeibe való belépését, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett szervezkedniük, hogy Juan Guaidót újraválasszák a nemzetgyűlés elnökévé. Nem sokkal Parra Rivero pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a rezsim pártja, a PSUV által támogatott Parra Riverot.
                        
                        
                           2020.6.29.
                        
                     
                           35.
                        
                        
                           Franklyn Leonardo DUARTE
                        
                        
                           Születési idő: 1977. május 15.
                           Személyazonosító igazolvány száma: V-3304045
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja. A 2015-ben megválasztott nemzetgyűlés (National Assembly) korábbi tagja és törvénytelenül megválasztott első alelnöke. A 2015-ben megválasztott nemzetgyűlés tagjaként 2020. január 5-én megrendezte a nemzetgyűlés első alelnökévé történő megválasztását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség megakadályozta több parlamenti képviselőnek a nemzetgyűlés helyiségeibe való belépését, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett megszervezniük, hogy Juan Guaidót újraválasszák a nemzetgyűlés elnökévé. Nem sokkal Duarte pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a nemzetgyűlés elnökségének – a rezsim politikai pártja, a PSUV által támogatott – megválasztását.
                        
                        
                           2020.6.29.
                        
                     
                           36.
                        
                        
                           José Gregorio NORIEGA FIGUEROA
                        
                        
                           Születési idő: 1969. február 21.
                           Személyazonosító igazolvány száma: V-8348784
                           Neme: férfi
                        
                        
                           A nem demokratikus módon megválasztott nemzetgyűlés (National Assembly) tagja. A 2015-ben megválasztott nemzetgyűlés (National Assembly) korábbi tagja és törvénytelenül megválasztott második alelnöke. A Voluntad Popular politikai párt ad hoc vezető testületének törvénytelenül kinevezett igazgatója. A 2015-ben megválasztott nemzetgyűlés tagjaként 2020. január 5-én megrendezte a nemzetgyűlés második alelnökévé történő megválasztását, aláásva ezzel a demokráciát és a jogállamiságot Venezuelában. A választásra úgy került sor, hogy a katonai rendőrség megakadályozta több parlamenti képviselőnek a nemzetgyűlés helyiségeibe való belépését, és a nemzetgyűlés nem volt határozatképes. Ezért az ellenzék tagjainak a nemzetgyűlés épületén kívül kellett szervezkedniük, hogy Juan Guaidót újraválasszák a nemzetgyűlés elnökévé. Nem sokkal Noriega pszeudo-megválasztását követően Maduro és az el nem ismert alkotmányozó nemzetgyűlés (National Constituent Assembly, ANC) üdvözölte a nemzetgyűlés elnökségének – a rezsim politikai pártja, a PSUV által támogatott – megválasztását. 2020 júliusában Noriega – a Venezuelai Legfelsőbb Bíróság (Tribunal Supremo de Justicia, TSJ) segítségével – törvénytelenül vette át a Voluntad Popular politikai párt vezetését, ezzel folytatva a venezuelai demokrácia aláásását.
                        
                        
                           2020.6.29.
                        
                     
                           37.
                        
                        
                           Remigio CEBALLOS ICHASO
                        
                        
                           Születési idő: 1963. május 1.
                           Személyazonosító igazolvány száma: V-6557495
                           Neme: férfi
                        
                        
                           A venezuelai bolivári nemzeti fegyveres erők operatív és stratégiai parancsnokságának (Comando Estratégico Operacional Fuerzas Armadas Nacionales Bolivarianas, CEOFANB) korábbi parancsnoka (2017. június – 2021. július), amely a venezuelai fegyveres erők legmagasabb szintű szerve. A CEOFANB ellenőrzi a bolivári nemzeti fegyveres erőket (Bolivarian National Armed Forces, FANB) és a bolivári nemzeti gárdát (Bolivarian National Guard). A CEOFANB emellett felelős az FANB által tüntetések során végrehajtott intervenciók koordinálásért.
                           A CEOFANB parancsnoki minőségében felelősség terhelte súlyos emberi jogi jogsértésekért, többek között az FANB tisztviselői és a parancsnoksága alatt álló, alárendelt erők – többek között a bolivári nemzeti gárda – általi túlzott erőszakért, valamint embertelen és megalázó bánásmódért. Különböző források – így a Venezuelai Bolivári Köztársasággal foglalkozó független nemzetközi tényfeltáró misszió – tulajdonítanak emberi jogi jogsértéseket az FANB-nak és a bolivári nemzeti gárdának.
                        
                        
                           2021.2.22.
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Születési idő: 1946. április 27.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Születési idő: 1965. március 7.
                           Neme: nő
                        
                        
                           2021. február 5. óta az Alkotmányjogi Tanács elnöke és a Legfelsőbb Bíróság első alelnöke. 2005 decembere óta a Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           43.
                        
                        
                           Calixto Antonio ORTEGA RÍOS
                        
                        
                           Születési idő: 1950. október 12.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           44.
                        
                        
                           René Alberto DEGRAVES ALMARZA
                        
                        
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           45.
                        
                        
                           Arcadio DELGADO ROSALES
                        
                        
                           Születési idő: 1954. szeptember 23.
                           Neme: férfi
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája és alelnöke. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Születési idő: 1947. december 13.
                           Neme: nő
                        
                        
                           A Legfelsőbb Bíróság (Tribunal Supremo de Justicia, TSJ) Alkotmányjogi Tanácsának bírája. A Legfelsőbb Bíróság Alkotmányjogi Tanácsának tagjaként felelősség terheli olyan intézkedésekért, nyilatkozatokért és döntésekért, amelyek a nemzetgyűlés (National Assembly) alkotmányos jogköreinek a csorbulását eredményezték és aláásták az ellenzék választási jogait, beleértve azt, hogy a Legfelsőbb Bíróság 2020 júniusában egyoldalú döntéssel kinevezte az Országos Választási Tanácsot (Consejo Nacional Electoral, CNE), valamint azt, hogy a fő demokratikus ellenzéki pártok közül háromnak a vezetőtestületét 2020 júniusában és júliusában felfüggesztették és helyükre egyoldalú döntéssel új vezetőtestületet léptettek, továbbá 2021 májusában további egy évvel meghosszabbították az Acción Democrática tekintetében hozott ítélet hatályát. Intézkedései ennélfogva aláásták a demokráciát és a jogállamiságot Venezuelában, ő maga pedig támogatta és elősegítette azt, hogy a végrehajtó ág aláássa a demokráciát és a jogállamiságot.
                        
                        
                           2021.2.22.
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Születési idő: 1968. április 29.
                           Születési hely: La Guaira (La Guaira State, Venezuela)
                           Személyazonosító igazolvány száma: V-6978710
                           Neme: nő
                        
                        
                           2021 májusa óta a Legfelsőbb Bíróság (Tribunal Supremo de Justicia, TSJ) Választási Tanácsának elnöke. Az Országos Választási Tanács (Consejo Nacional Electoral, CNE) 2020. június 13-án kinevezett korábbi elnöke. A Legfelsőbb Bíróság (TSJ) Választási Tanácsának (Electoral Chamber) és Plenáris Tanácsának (Plenary Chamber) korábbi tagja, a TSJ második alelnöke 2015-től 2017. február 24-ig, a TSJ alelnöke 2017. február 24-től 2020. június 12-ig. A TSJ Választási Tanácsának tagjaként Alfonzo Izaguirrét felelősség terheli a 2015 decemberében az akkor újonnan megválasztott nemzetgyűléssel (National Assembly) szemben hozott intézkedésekért, amelyek következtében lehetetlenné vált a nemzetgyűlés számára, hogy gyakorolja jogalkotási hatásköreit. Ezenkívül elfogadta, hogy 2020 júniusában a TSJ nevezze ki a CNE elnökévé, noha ez a nemzetgyűlés előjoga. E szerepében előkészítette és felügyelte a nem demokratikus módon lebonyolított nemzetgyűlési választásokat, amelyekre 2020. december 6-án került sor, valamint részt vett az e választásokra vonatkozó választási normák 2020. június 30-i megváltoztatásában, anélkül, hogy hivatalosan távozott volna a TSJ-től (ideiglenes engedély arra, hogy a CNE tagja legyen). A CNE 2021. májusi megújítását követően visszatért a TSJ-hez. Intézkedései ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           48.
                        
                        
                           Leonardo Enrique MORALES POLEO
                        
                        
                           Neme: férfi
                        
                        
                           Az Országos Választási Tanács (Consejo Nacional Electoral, CNE) korábbi alelnöke, továbbá a Politikai Részvételi és Finanszírozási Bizottság (Political Participation and Financing Commission) elnöke (2020 augusztusától 2021 májusáig).
                           Morales Poleót a Legfelsőbb Bíróság (Tribunal Supremo de Justicia, TSJ) nevezte ki a CNE alelnökévé és a Politikai Részvételi és Finanszírozási Bizottság (Political Participation and Financing Commission) elnökévé 2020. augusztus 7-én, noha ez a nemzetgyűlés (National Assembly) előjoga. Ezenkívül közvetlenül kinevezése előtt a Progresszív Haladás pártban (Avanzada progresista) töltött be tisztséget. A CNE tagjaként teljes mértékben részt vett annak a választási folyamatnak a felügyeletében, amelynek nyomán 2020. december 6-án sor került a nem demokratikus módon lebonyolított nemzetgyűlési választásokra. Cselekményei ennélfogva aláásták a demokráciát és a jogállamiságot Venezuelában.
                        
                        
                           2021.2.22.
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Személyazonosító igazolvány száma: V-10132041
                           Neme: férfi
                        
                        
                           2021 márciusa óta a Corporación Ecosocialista Ezequiel Zamora (CORPOEZ) állami vállalat elnöke. Hadosztály-tábornok, valamint a katonai kémelhárítási főigazgatóság (Dirección General de Contrainteligencia Militar, DGCIM) igazgatóhelyettese 2020. augusztus 21-től 2021. március 11-ig. Rafael Ramón Blanco Marrero vezérezredes utóda. Carvallo Guevara korábban a Los Andes régióban szolgált a DGCIM kötelékében, valamint magas rangú pozíciót töltött be a bolivári nemzeti gárdában (Bolivarian National Guard). Felelősség terheli a parancsnoksága alatt álló DGCIM-tisztviselők által Venezuelában elkövetett súlyos emberi jogi jogsértésekért. A Venezuelai Bolivári Köztársasággal foglalkozó független nemzetközi tényfeltáró misszió a közelmúltban közzétett megállapításaiban olyan intézményként jellemzi a DGCIM-et, amelyet közvetlen felelősség terhel súlyos emberi jogi jogsértések elkövetéséért.
                        
                        
                           2021.2.22.
                        
                     
                           53.
                        
                        
                           Carlos Enrique TERÁN HURTADO
                        
                        
                           Személyazonosító igazolvány száma: V-8042567
                           Neme: férfi
                        
                        
                           2019. július 5. óta dandártábornok, és 2019-től 2021-ig a katonai kémelhárítási főigazgatóság (Dirección General de Contrainteligencia Militar, DGCIM) bűnügyi nyomozati különleges igazgatóságának (Special Directorate of Criminal and Criminal Investigation) vezetője. Korábbi tisztségeiben Terán Hurtado dandártábornok Falcón államban a rendőrség vezetőjeként, Táchira államban pedig a DGCIM vezetőjeként szolgált. Felelősség terheli a parancsnoksága alatt álló DGCIM-tisztviselők által elkövetett súlyos emberi jogi jogsértésekért, köztük fogva tartottakkal szembeni kegyetlen és embertelen bánásmódért. A Venezuelai Bolivári Köztársasággal foglalkozó független nemzetközi tényfeltáró misszió a részletes megállapításaiban kifejezetten kiemelte Terán Hurtado dandártábornokot azon szereplők egyikeként, akiket felelősség terhel de la Sotta kapitány ügyében, és aki kapcsolatba hozható azzal.
                        
                        
                           2021.2.22.
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Születési idő: 1969. szeptember 28.
                           Személyazonosító igazolvány száma: V-6864238
                           Neme: férfi
                        
                        
                           A tudományos, bűnügyi és kriminalisztikai vizsgálatokét felelős iroda (Cuerpo de Investigaciones Científicas, Penales y Criminalísticas (CICPC) igazgatója 2016. február 5. óta. Ezt megelőzően a CICPC igazgatóhelyettese volt. Felelősség terheli az irányítása alatt álló CICPC-tisztviselők által elkövetett súlyos emberi jogi jogsértésekért. A Venezuelai Bolivári Köztársasággal foglalkozó független nemzetközi tényfeltáró misszió a jelentésében olyan intézményként jellemzi a CICPC-t, amely szisztematikusan elkövet emberi jogi jogsértéseket Venezuelában. Az ENSZ emberi jogi főbiztosának 2021. június 16-án közzétett jelentése szerint a CICPC érintett volt törvénytelen kivégzésekben is.
                        
                        
                           2021.2.22.”